Решение на Съда (седми състав) от 5 юни 2025 г. (преюдициално запитване от Curtea de Apel Bucureşti — Румъния) — RL, QN, MR, JT, VS, AX/Curtea de Apel Bucureşti
(Дело C-762/231, Curtea de Apel Bucureşti (Премахване на обезщетение при пенсиониране на съдиите)
(Преюдициално запитване — Изплащане на обезщетение при пенсиониране на съдии и прокурори — Спиране и прекратяване на плащането по причини, свързани с ограниченията по премахване на бюджетния дефицит — Член 2 ДЕС — Член 19, параграф 1, втора алинея ДЕС — Принцип на независимост на съдебната власт — Компетентност на законодателната и изпълнителната власт на държавите членки за намаляване на възнагражденията на съдиите — Условия)
Език на производството: румънски
Запитваща юрисдикция
Curtea de Apel Bucureşti
Страни в главното производство
Жалбоподатели: RL, QN, MR, JT, VS, AX
Ответник: Curtea de Apel Bucureşti
при участието на: Consiliul Naţional pentru Combaterea Discriminării
Диспозитив
Член 19, параграф 1, втора алинея ДЕС във връзка с член 2 ДЕС
трябва да се тълкува в смисъл, че
принципът на независимост на съдебната власт допуска след непрекъснато дългосрочно спиране на прилагането поради причини, свързани главно с ограниченията по премахване на прекомерния бюджетен дефицит на съответната държава членка, да се отмени законодателството на тази държава, съгласно което към момента на пенсионирането си или на прекратяването на функциите им поради други независещи от тях причини магистратите с прослужено време от 20 последователни години в съдебната система са получавали обезщетение при пенсиониране.
____________
1 ОВ C, C/2024/2724.